钦定古今图书集成/理学汇编/经籍典/第196卷 > 日知录二 > 《春秋》言天之学。
## 钦定古今图书集成/理学汇编/经籍典/第196卷 > 日知录二 > 《春秋》言天之学。

天文五行之学愈疏则多中愈密则愈多不中春秋
时言天者不过本之分星合之五行验之日食星孛
之类而已五纬之中但言岁星而馀四星占不之及
何其简也

《邵子》曰：“五星之说，自甘公、石公始。”

而其所详者往往在于君卿大夫言语动作威仪之
间及人事之治乱敬怠故其说也易知而其验也不
爽扬子法言曰史以天占人圣人以人占天